महिला की मौत पर गुस्साए घरवालों ने अस्पताल घेरा
पुतलीघरस्थित एक निजी अस्पताल में मरीज की मौत के बाद गुस्साए परिजनों ने डॉक्टरों के खिलाफ प्रदर्शन किया। उन्होंने अस्पताल को घेरते हुए डॉक्टरों पर लापरवाही का आरोप लगाया। वहीं डॉक्टरों ने भी परिजनों को देरी से अस्पताल लाते हुए पारिवारिक सदस्यों पर ही आरोप लगा दिए। अंत में पुलिस ने मौके पर पहुंच दोनों पक्षों के बीच समझौता करवा दिया।
इंद्रजीत सिंह ने बताया कि मृतक 45 वर्षीय जोगिंदर कौर उनकी प|ी थी। 20 दिन पूर्व इसी अस्पताल में उसका आॅपरेशन हुअा था। ऑपरेशन में पित्ता रिमूव कर दिया। पर छुट्टी के कुछ दिन बाद ही उसकी हालत खराब हो गई। अन्य डॉक्टर को दिखाया तो पता चला कि अांतड़ियों में इंफेक्शन हो गया है। दोबारा आपरेशन की बात कर जोगिंदर को एडमिट कर लिया गया, लेकिन इलाज के दौरान ही उसकी मौत हो गई। उन्होंने आरोप लगाया कि पहली बार डॉक्टरों ने सही ऑपरेशन नहीं किया था, जिस कारण जोगिंदर की अंतड़ियां में इंफेक्शन हुई। वहीं अस्पताल के डॉ. पलविंदर सिंह ने बताया कि मृतक के परिजन उसे पहले किसी अन्य अस्पताल में ले गए थे। जहां तीन दिनों तक उसका इलाज चलता रहा। अंत में जब उसकी हालत बहुत ही खराब हो गई तो उसे उनके अस्पताल में लाया गया। हालत खराब होने पर भी उन्होंने मरीज को बचाने का प्रयास किया, लेकिन अंत में उसकी मौत हो गई।
पुतलीघर स्थित अस्पताल के बाहर बैठे परिजनों ने कहा कि 20 दिन पूर्व इसी अस्पताल में महिला का आॅपरेशन हुअा था। ऑपरेशन में पित्ता रिमूव कर दिया गया, लेकिन छुट्टी के कुछ दिन बाद ही मरीज की हालत खराब हो गई।
hin_Deva hin_Deva hin_Deva hin_Deva